
ŠAKIŲ RAJONO SAVIVALDYBĖS TARYBA

SPRENDIMAS
DĖL LEIDIMO KOMPLEKTUOTI KLASES SINTAUTŲ PAGRINDINĖS MOKYKLOS  BERŽYNŲ PAGRINDINIO UGDYMO SKYRIUJE
 

2014 m. rugsėjo 25 d. Nr. T-284
Šakiai

 


Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 2011 m. birželio 29 d. nutarimo Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25 straipsnio 4 dalimi, rajono savivaldybės tarybos 2012 m. vasario 15 d. sprendimu Nr. T-51 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 24 punktu ir atsižvelgdama į Sintautų pagrindinės mokyklos direktoriaus 2014 m. rugsėjo 9 d. prašymą Nr. S-271, rajono savivaldybės taryba n u s p r e n d ž i a,

leisti Sintautų pagrindinės mokyklos Beržynų pagrindinio ugdymo skyriuje 2014/2015 mokslo metais komplektuoti 1-4 ir 5-8 klases, esant mažesniam mokinių skaičiaus vidurkiui pradinio ir pagrindinio ugdymo pakopose nei nustatyta rajono savivaldybės tarybos 2012 m. vasario 15 d. sprendimu Nr. T-51 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 6.3. ir 6.4 punktuose.  
Savivaldybės meras

